CELEX: 62008FO0094
Language: lt
Date: 2009-10-29 00:00:00
Title: 2009 m. spalio 29 d. Tarnautojų teismo (pirmoji kolegija) nutartis. # Luigi Marcuccio prieš Europos Bendrijų Komisiją. # Viešoji tarnyba - Pareigūnai - Akivaizdus nepriimtinumas. # Byla F-94/08.

TARNAUTOJŲ TEISMO (pirmoji kolegija) NUTARTIS
      2009 m. spalio 29 d.
      Byla F‑94/08
      Luigi Marcuccio
      prieš
      Europos Bendrijų Komisiją
      „Viešoji tarnyba – Pareigūnai – Teismo sprendimo vykdymas – Išlaidų atlyginimas – Administracijos ketinimas išskaičiuoti iš pareigūno invalidumo pensijos – Asmens nenaudai priimto akto nebuvimas – Ieškinys dėl žalos atlyginimo – Akivaizdus nepriimtinumas“
      Dalykas: Pagal EB 236 ir AE 152 straipsnius pareikštas ieškinys, kuriuo L. Marcuccio iš esmės prašo panaikinti 2008 m. kovo 28 d. Komisijos
         pranešimą, kuriuo jis informuojamas apie ketinimą iš jo invalidumo pensijos išskaičiuoti per ankstesnį teismo procesą patirtas
         bylinėjimosi išlaidas.
      
      Sprendimas: Atmesti ieškinį kaip akivaizdžiai nepriimtiną. Priteisti iš ieškovo bylinėjimosi išlaidas.
      
      Santrauka
      Pareigūnai – Ieškinys – Asmens nenaudai priimtas aktas – Sąvoka – Administracijos pranešimas, kuriuo suinteresuotasis asmuo
            informuojamas apie ketinimą iš jo invalidumo pensijos išskaičiuoti tam tikrą sumą – Neįtraukimas
      (Pareigūnų tarnybos nuostatų 90 ir 91 straipsniai)
      Administracijos pranešimas, kuriuo pareigūnas informuojamas apie ketinimą iš jo invalidumo pensijos išskaičiuoti ankstesnėje
         byloje iš jo priteistų bylinėjimosi išlaidų sumą, jeigu jis nesikreips į Bendrijos teismą su prašymu nustatyti šią sumą, nėra
         galutinė administracijos pozicija ir jis nelaikytinas apibrėžtu būdu, pakeičiančiu jo teisinę padėtį ir tiesiogiai bei nedelsiant
         veikiančiu jo interesus.
      
      (žr. 21 ir 24 punktus)